पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शिक्षा विभाग के पास जयपुर जिले की निजी स्कूलों के निशुल्क प्रवेश का टाइम फ्रेम तो पहुंच गया, लेकिन इसके आधार पर कितने स्कूलों ने प्रवेश दिया? इसकी जानकारी अभी तक नहीं पहुंची है। ब्लॉक प्रारंभिक कार्यालयों से सूचनाएं मंगवाने का काम धीमी गति से चल रहा है। शिक्षा का अधिकार कानून के तहत 15 जुलाई तक होने वाले निशुल्क प्रवेश ही मान्य होंगे।
शिक्षा संकुल स्थित जिला शिक्षा अधिकारी (प्रारंभिक) कार्यालय को प्राप्त जानकारी के अनुसार राज्य सरकार से मान्यता प्राप्त स्कूलों में निशुल्क प्रवेश का काम बहुत धीमी गति से चल रहा है। जबकि सीबीएसई से संबद्ध अधिकांश स्कूलों ने आरटीई के तहत प्रवेश प्रक्रिया पूरी कर इसकी जानकारी भिजवा दी है। कुछ गिनती के स्कूल बाकी हैं, जिनकी जानकारी भी अगले कुछ दिनों में पहुंच जाएगी।
विभाग के अधिकारियों का कहना है कि राज्य सरकार से मान्यता प्राप्त स्कूलों में अभी छुट्टियां चल रही हैं। इनमें जुलाई में प्रवेश होते हैं। ऐसे में 1 से 15 जुलाई के बीच ही अधिकांश प्रवेश होंगे। इसके बाद ही सही जानकारी उपलब्ध हो सकेगी। जयपुर में करीब 4000 निजी स्कूल हैं। इनमें से 1700 प्रारंभिक स्तर और 2300 माध्यमिक स्तर के हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn